**Eksempel på bruk av styringsparameter om sosiale forhold**

|  |  |
| --- | --- |
| **Parameternavn** | **Sosiale forhold** |
| **Målgruppe** | Innkjøpsleder |
| **Bakgrunn og behov** | Offentlige anskaffelser skal, der det er relevant, gjennomføres på en måte som fremme hensyn til miljø, innovasjon, og sosiale forhold. Denne parameteren er spesielt knyttet til de sosiale forholdene, herunder lønns- og arbeidsforhold. Gjennom å stille både etiske krav og krav til lønns- og arbeidsvilkår kan innkjøp bidra til et bærekraftig samfunn samt å forhindre arbeidslivskriminalitet.  For å synligjøre innkjøp sitt bidrag finn et overordnet mål i din virksomhet å knytte denne parameteren til. Dette finner du f.eks. i årsrapporten, handlingsplaner, anskaffelsesstrategien eller i egne dokumenter knyttet til etisk handel/sosialt ansvar, lønns- og arbeidsforhold. |
| **Målemetode** |  |
| **Fremgangsmåte** | Sosiale forhold blir definert som følgende:   1. Lønns- og arbeidsvilkår   Krav til lønns- og arbeidsvilkår skal stilles i anskaffelse av bygg- og anlegg og tjenester over 1,1 (stat) eller 1, 75 (andre offentlige oppdragsgivere) millioner NOK eksl. mva.   1. Etiske krav   Krav til ivaretagelse av grunnleggende menneskerettigheter, herunder ILOs åtte kjernekonvensjoner, skal stilles i anskaffelser der det er en risiko for brudd på slike rettigheter og forholdsmessig. Se Difis liste over høyrisikoprodukter for en oversikt over hvilke produktgrupper som innebærer risiko, og som anses som relevante anskaffelser å stille etiske krav til.  Du vil finne data om både krav til lønns- og arbeidsforhold og etiske krav i kunngjøringen og/eller konkurransedokumenter for den enkelte anskaffelsen. Det kan være lurt å lage en oversikt til internt bruk, der dere kan huke av for om anskaffelsene inkluderer krav til sosiale forhold. Dette vil gjøre jobben med måling mindre tidskrevende senere. Vi anbefaler at du samler inn data om dette en gang i f.eks. hvert år. |
| **Eksempel på resultatmål** | Lønns -og arbeidsvilkår >100 % av relevante anskaffelser = grønt, 40-80 % = gult og <40 % = rødt  Grønt = lovkrav tilfredsstilt.  Etiske krav > 60 % = grønt, 40-60 % = gult og <40 % = rødt |
| **Nytteverdi** | Informasjonen vil kunne hjelpe dere med å identifisere forbedringsområder knyttet til virksomhetens overholdelse av § 5 i LOA og det som omhandler menneskerettigheter, i tillegg til etterlevelse av kravene i forskrift om lønns- og arbeidsvilkår i offentlige kontrakter. |
| **Neste steg** | Sett i gang med å finne informasjon om sosiale forhold i konkurransene. Denne parameteren kan du begynne å måle nå. |

**Les mer om sosiale forhold her:** https://www.anskaffelser.no/sosialt-ansvar og https://www.anskaffelser.no/sosial-dumping